ROJNA แนวโน้มกำไร Q1/62 สดใส
มีการวิเคราะห์ว่า ROJNA จะสามารถทำกำไรหลักเพิ่มขึ้น ใน Q1/62 และในไตรมาสถัดไปตามลำดับ รับผลดีจากการเลือกตั้ง และมีโอกาสที่นักลงทุนจะย้ายฐานผลิตมาในไทย
มีการวิเคราะห์ว่า ROJNA จะสามารถทำกำไรหลักเพิ่มขึ้น ใน Q1/62 และในไตรมาสถัดไปตามลำดับ รับผลดีจากการเลือกตั้ง และมีโอกาสที่นักลงทุนจะย้ายฐานผลิตมาในไทย
19 เม.ย. 2562

คุณค่าบริษัท
มีการวิเคราะห์กันว่า ทางด้าน บริษัท สวนอุตสาหกรรมโรจนะ จำกัด (มหาชน) หรือ ROJNA จะสามารถทำกำไรหลักในช่วงไตรมาส 1 ปี 2562 ราว 151 ล้านบาท เพิ่มขึ้น 15% จากงวดเดียวกันของปีก่อน และเพิ่มขึ้น 64% จากไตรมาสก่อน ตามลำดับ
ผลพวงจากการโอนกรรมสิทธิ์ที่ดินนิคมฯ มากถึง 150 ไร่ คิดเป็นรายได้ 469 ล้านบาท เพิ่มขึ้น 197% จากงวดเดียวกันของปีก่อน และเพิ่มขึ้น 17% จากไตรมาสก่อน ตามลำดับ สืบเนื่องจากในช่วงปลายปี 2561 กลุ่มบริษัทมียอดขายรอโอน (Backlog) ถึง 549 ไร่ แต่ในประมาณการทั้งปี 2562 มีสมมติฐานที่อนุรักษนิยมกว่าให้มีการโอนได้ 342 ไร่
อีกทั้งหากพิจารณากำไรสุทธิไตรมาส 1/2562 คาดว่าจะยิ่งมีการเติบโตดีเป็น 451 ล้านบาท โตเพิ่มถึง 196% จากงวดเดียวกันของปีก่อน และเพิ่มขึ้น 81% จากไตรมาสก่อน ตามลำดับ ผลพวงจากบริษัทที่เข้าไปลงทุนคือ GULF มีราคาหุ้นปรับตัวขึ้นแบบทะยาน 17% ตั้งแต่ต้นปีถึงสิ้นไตรมาส 1/2562 เป็น 95.50 บาท ส่งผลให้คาดการณ์กำไรพิเศษที่บันทึกสูงเป็น 300 ล้านบาท โดย ROJNA มีหุ้น GULF อยู่ในจำนวน 20 ล้านหุ้น อีกทั้งเงินบาทที่แข็งค่าเทียบกับดอลลาร์สหรัฐระหว่างไตรมาส คาดว่ามีกำไรอัตราแลกเปลี่ยนจากการลงทุนไปยังต่างประเทศด้วย เช่น กองทุนเฟรเซอร์ (FPL)
อย่างไรก็ตาม ทาง บล.ดีบีเอส วิคเคอร์ส จะติดตามผลการดำเนินงานไตรมาส 1/2562 อีกครั้ง เพราะคาดการณ์กำไรสุทธิเป็นสัดส่วนถึง 53% จากประมาณการทั้งปี 2562 แล้ว จึงถือเป็นส่วนเพิ่ม (Upside Risk) ที่อาจจะมีการปรับประมาณการให้ดีขึ้นต่อไป หากซื้อหุ้นในวันนี้ก็จะรับเงินปันผลงวดสุดท้ายปี 2561 ทันที 0.20 บาท คิดเป็นอัตราผลตอบแทนดี 3.9% XD 3 พ.ค. 2562 จ่ายปันผล 23 พ.ค. 2562 ด้านคาดการณ์อัตราผลตอบแทนเงินปันผลปีนี้และปี 2563 คาดว่าจะอยู่ในเกณฑ์ดี เป็น 5.8% และ 6.6% ตามลำดับ
นอกจากนี้ คาดว่า ROJNA จะได้ประโยชน์จากเลือกตั้งในปีนี้ ทำให้นักลงทุนต่างประเทศมีความมั่นใจมาลงทุนในไทย อีกทั้งอาจจะมีการย้ายฐานการผลิตจากจีนมาไทย หลบหลีกภาษีนำเข้าที่สูงจากสหรัฐฯ ปัจจุบันมีนิคมฯ ในเขต EEC คือ ระยองและชลบุรี ราว 3,000 ไร่ จุดเด่นคือ บริษัทมีรายได้จากธุรกิจไฟฟ้าที่มีความมั่นคงในสัดส่วนราว 80% จากรายได้ทั้งหมด มีโอกาสได้ต่ออายุโรงไฟฟ้า SPP ที่มีอยู่และประมูลโรงไฟฟ้าได้เพิ่มในอนาคต ตามแผนการรับซื้อไฟฟ้า (PDP) ใน 10 ปีข้างหน้า จำนวนมาก
คงคำแนะนำ “ซื้อ” ราคาพื้นฐานเป็น 6.12 บาท
…
ผู้ถือหุ้นรายใหญ่
รายชื่อกรรมการ